ลดปวดบวม ดูแลเท้าให้สุขภาพดี ยกเท้าสูงพักไว้
ทุก 1 ชั่วโมงให้ลุกเดินไปมาสัก 1 - 2 นาที แค่พอให้เลือดลมไหลเวียนดี เพราะนั่งนานๆ ทำให้เลือดคั่งที่เท้าได้ ทำให้เท้าบวมกว่าเดิม แต่ถ้าจำเป็นต้องนั่งนานจริงๆ ก็อย่างที่บอกว่าให้หาเก้าอี้เตี้ยๆ หรืออะไรมาวางเท้า เลือดจะได้ไหลเวียนดี ให้ใส่ถุงน่อง support stockings แบบเต็มตัว หรือก็คือถุงน่องเพิ่มการไหลเวียนเลือดและลดอาการเท้าบวม จะได้ผลเป็นพิเศษกับคนที่ใส่ถุงน่องนี้ทั้งวัน โดยเฉพาะวันที่ต้องยืนนานๆ ให้หลีกเลี่ยงถุงเท้าแบบ compression socks ที่กระชับเพื่อเล่นกีฬา เพราะจะรัดเหนือข้อเท้า ยิ่งทำให้เท้าบวมกว่าเดิม ถุงน่องเพิ่มการไหลเวียนเลือดหาซื้อได้ในเน็ตหรือตามห้างสรรพสินค้าทั่วไป ดื่มน้ำให้เพียงพอช่วยขับเกลือส่วนเกินในร่างกาย ลดอาการเท้าบวมได้ ผู้ใหญ่บางคนอาจต้องดื่มมากหรือน้อยกว่านี้ เช่น กรณีที่ตั้งครรภ์หรือมีโรคประจำตัว แต่ถ้าคนทั่วไป ดื่มน้ำอย่างน้อย 48 ออนซ์ (1.4 ลิตร) ต่อวัน ก็เพียงพอจะลดอาการเท้าบวมได้แล้ว  ถ้าจะดื่มน้ำอัดลมหรือกาแฟบ้างก็ไม่เป็นไร แต่อย่านับรวมไว้ในปริมาณน้ำเปล่า 8 แก้วที่แนะนำ เพราะ 2 อย่างที่ว่ามีฤทธิ์ขับปัสสาวะ  ดื่มน้ำเท่าที่ดื่มไหว อย่าฝืน พยายามออกกำลังกายให้ได้อย่างน้อย 30 นาที อาทิตย์ละ 4 - 5 วัน เลือดลมจะได้ไหลเวียนดี แค่เดินไปเดินมาก็ช่วยให้หัวใจเต้นเร็วขึ้นแล้ว ช่วยให้เลือดไม่ไปคั่งที่เท้า ถ้าตอนนี้ไม่ได้ออกกำลังกายเลย ให้ค่อยๆ ออกไปจนได้ 4 วันต่ออาทิตย์ เริ่มจากวันละ 15 นาที  ถ้ามีข้อจำกัดเรื่องตั้งครรภ์หรือมีอาการบาดเจ็บ ให้ปรึกษาคุณหมอหากิจกรรมที่ทำแล้วช่วยลดอาการบวมได้ ถ้าอยากออกกำลังกายให้สนุก ไม่เลิกกลางคัน ต้องชวนเพื่อนมาออกกำลังกายด้วยกัน โยคะบางท่า เช่น นอนหงายกับพื้น ยกขา 2 ขาพาดผนัง ก็ช่วยลดเท้าบวมได้เหมือนกัน ให้เลือกรองเท้าที่กระชับแต่ไม่คับ โดยเนินปลายเท้าจะพอดีกับช่วงที่กว้างที่สุดของรองเท้า ถ้าใส่รองเท้าเล็กหรือคับไป จะทำให้เลือดไหลเวียนไปเลี้ยงไม่สะดวก จนเท้าปวดบวมหรือบาดเจ็บได้ รองเท้าผ้าใบพื้นหนาจะรองรับเท้า เวลาวิ่งหรือกระโดดแล้วลดแรงกระแทก หรือหาซื้อแผ่นรองหนาๆ มาใช้เพิ่มเติมก็ได้ ถ้ารู้ตัวว่าเป็นคนกิจกรรมเยอะ ออกกำลังกายหนัก ต้องเลือกรองเท้าที่รูปทรงแข็งแรง รองรับน้ำหนักดี ทรงตัวง่าย ให้ลองรองเท้าที่จะซื้อช่วงบ่ายๆ เย็นๆ เพราะเท้าจะบวมเต็มที่ ถ้ารองเท้าใส่แล้วพอดี ต่อไปก็จะใส่สบายตลอดวัน พยายามรักษาน้ำหนักตัวให้อยู่ในเกณฑ์ (สัมพันธ์กับส่วนสูง) โดยกินอาหารที่มีประโยชน์ในปริมาณที่พอดี และออกกำลังกายเป็นประจำ น้ำหนักแต่ละกิโลกรัมที่เพิ่มมา ก็คือแรงกดทับที่เพิ่มขึ้นเวลาคุณยืน เท่ากับเพิ่มภาระให้หลอดเลือด โดยเฉพาะคนที่เคลื่อนไหวเยอะๆ แค่ลดน้ำหนักส่วนเกินสัก 0.5 - 1 กก. ก็ช่วยให้เท้าบวมน้อยลงแล้ว ลองปรึกษาคุณหมอให้ช่วยแนะนำน้ำหนักที่เหมาะสมกับคุณ พยายามเลือกส้นสูงที่เตี้ยกว่า 2 นิ้ว (5 ซม.) ที่สำคัญคืออย่าใส่ทุกวัน ส้นสูงใส่แล้วบางทีก็เจ็บเท้า เท้าเป็นแผล แถมมีแรงกดเป็นพิเศษบริเวณเนินฝ่าเท้า ปกติเท้าจะรับน้ำหนักทั้งฝ่าเท้า แต่พอเหลือพื้นที่น้อยแค่นั้น ก็ทำให้เท้าปวดบวม ถึงขั้นกระดูกเคลื่อนได้เลย ถ้าอยากใส่ส้นสูงจริงๆ ให้เลือกส้นตึกดีกว่าส้นเข็ม เพราะทรงตัวง่ายกว่า สูบบุหรี่แล้วหัวใจทำงานหนัก สูบฉีดเลือดให้ไหลเวียนไปทั่วร่างกายได้ยากขึ้น ที่สำคัญคือเท้าเป็นอวัยวะที่ไกลหัวใจเหลือเกิน เลยบวมเต่งได้ง่ายเป็นพิเศษ สุดท้ายผิวก็จะบางลง พยายามเลิกบุหรี่ให้ได้ นอกจากลดเท้าบวมแล้ว สุขภาพโดยรวมยังดีขึ้นด้วย นวดฝ่าเท้าด้วยไม้นวดแป้ง เลือดจะได้ไหลเวียนดี หรือจะให้คนรู้ใจช่วยนวดให้ก็ได้ เลือดลมยิ่งสูบฉีดดีใหญ่ ลืมไปเลยว่าเลือดเคยคั่งจนเท้าบวม ให้บีบนวดตรงที่ปวดตึงเป็นพิเศษ ถ้าคุณหมอวินิจฉัยว่าไม่ได้อาการหนักอะไร ก็ซื้อยาแก้อักเสบลดปวดบวมกินเองได้ เช่น ไอบูโพรเฟน 200 - 400 มิลลิกรัม ทุก 4 - 6 ชั่วโมง เพื่อลดอาการปวดบวม ก่อนซื้อยากินเองควรปรึกษาคุณหมอก่อน เพราะยาบางตัวหรือโรคบางโรคจะไปทำปฏิกิริยากับยาแก้อักเสบที่ไม่ใช่สเตียรอยด์ (NSAID) อย่างไอบูโพรเฟน ถอดรองเท้าถุงเท้าก่อน แล้วค่อยยกเท้าสูง รองเท้าคับๆ หรือเวลาใส่รองเท้านานๆ อาจทำให้เลือดไหลมาคั่งที่เท้าได้ จนเท้าปวดบวมนั่นเอง ถุงเท้าก็เหมือนกัน โดยเฉพาะถุงเท้าที่รัดข้อเท้าซะแน่น เสร็จแล้วกระดิกนิ้วเท้าไปมาหน่อย เลือดจะได้กลับมาไหลเวียนดี ทิ้งตัวนอนหงายเหยียดขาให้สบายบนโซฟาตัวยาวหรือเตียง ถ้าเป็นโซฟา นอนแล้วต้องยังเหลือที่ ไม่กลิ้งตกง่ายๆ เอาหมอน 1 - 2 ใบหนุนคอและหลังให้สูงขึ้น จะได้สบายๆ อย่านอนหงายราบไปถ้าตั้งครรภ์เกิน 3 เดือน เพราะมดลูกจะไปกดทับเส้นเลือดแดงใหญ่ ทำให้เลือดไหลเวียนได้น้อยลง ไม่ใช่เรื่องดีแน่ ให้หาหมอน 1 - 2 ใบมาหนุนหลัง ตัวจะได้ทำมุม 45 องศา ยกเท้าสูงโดยใช้หมอนหนุนใต้เท้ากับข้อเท้า โดยเรียงหมอนซ้อนกันจนเท้าสูงระดับหัวใจ ซึ่งจะทำให้เลือดที่คั่งบริเวณเท้าไหลย้อน หัวใจก็จะสูบฉีดเลือดให้ไหลเวียนไปทั่วร่างกายได้ดีขึ้น ถ้าเอาหมอน 1 - 2 ใบหนุนไว้ใต้น่องด้วย ก็จะยิ่งยกเท้าสูงได้สบายยิ่งขึ้น แค่ยกเท้าสูงรอบละ 20 นาที ก็ช่วยลดปวดบวมได้แล้ว ระหว่างนี้จะเช็คอีเมล ดูหนังฟังเพลง หรืออื่นๆ ก็ตามสะดวก ขอแค่เป็นกิจกรรมที่นอนทำได้  ถ้ามีอาการบาดเจ็บด้วย เช่น ข้อเท้าแพลง ก็ยิ่งต้องยกเท้าสูงบ่อยขึ้น เช่น ยกเท้าสูงเป็นรอบๆ รวมแล้ว 2 - 3 ชั่วโมงต่อวัน  ถ้ายกเท้าสูงเป็นรอบๆ แบบนี้ต่อกัน 2 - 3 วันแล้วเท้ายังไม่หายบวม ให้นัดหมอได้เลย แค่ยกเท้าสูงนิดๆ หน่อยๆ ก็ช่วยให้เท้าหายบวมระหว่างวันได้ ให้วางเท้าบนเก้าอี้นวมเตี้ยๆ (ottoman) หรือที่วางเท้า (footstool) เท้าจะได้ยกสูงจากพื้นทุกครั้งที่นั่ง เลือดก็ไหลเวียนสะดวก ยิ่งใครที่ต้องนั่งทำงานนานๆ หรือนั่งทั้งวัน ยิ่งต้องหาซื้อเก้าอี้หรือที่วางเท้ามาใช้ใต้โต๊ะ เอาผ้าห่อน้ำแข็งหรือเจลแพ็ค แล้วใช้ประคบเย็นเท้าที่ยกสูงไว้ ครั้งละ 10 นาที ทิ้งช่วงสัก 1 ชั่วโมงแล้วค่อยประคบซ้ำ วิธีนี้ช่วยทำให้เท้าไม่บวมไปกว่าเดิม แถมลดปวดให้สบายเท้าขึ้นด้วย แต่จุดสำคัญคือห้ามเอาน้ำแข็งมาประคบที่ผิวโดยตรงเด็ดขาด ถ้าเท้าปวดบวมจนต้องประคบเย็นบ่อยขึ้น ไปหาหมอจะดีกว่า
อย่านั่งแช่นานๆ. สวมถุงน่องเพื่อสุขภาพ. ดื่มน้ำ 6 - 8 แก้ว แก้วละ 8 ออนซ์ (1 ถ้วยตวง) ทุกวัน. ออกกำลังกายเป็นประจำ. อย่าใส่รองเท้าคับๆ. เวลาออกกำลังกายให้ใส่รองเท้าพื้นหนาๆ. ลดน้ำหนัก. อย่าใส่ส้นสูงทุกวัน. เลิกบุหรี่. นวดเท้าลดอาการปวด กระตุ้นการไหลเวียนของเลือด. กินยาแก้อักเสบบรรเทาปวด. ถอดรองเท้า. เอนตัวบนโซฟานุ่มๆ หรือนอนบนเตียง. หนุนหมอนใต้เท้าระดับเดียวกับหัวใจ. ยกเท้าสูงไว้รอบละ 20 นาที ตลอดวัน. เวลานั่งเก้าอี้ ควรมีที่วางเท้าด้วย. ประคบเย็นถ้าชอบ.
https://www.wikihow.com/Elevate-Your-Feet https://www.wikihow.com/Elevate-Your-Feet https://www.wikihow.com/Elevate-Your-Feet
Reducing Foot Swelling Maintaining Good Foot Health Raising and Resting Your Feet